IL-KUMMISSJONI EWROPEA – STQARRIJA GĦALL-ISTAMPA Id-drittijiet għal smigħ ġust: Se ssir liġi l-proposta tal-Kummissjoni Ewropea li tagħti liċ-ċittadini d-dritt għall-informazzjoni fi proċedimenti kriminali Il-Lussemburgu, is-27 ta' April 2012 – "Għandek id-dritt għal… - Ittra tad-Drittijiet". Dan dalwaqt se jkun realtà għal min ikun arrestat jew miżmum taħt arrest f'xi pajjiż tal-Unjoni Ewropea. Il-Ministri tal-Ġustizzja tal-UE llum adottaw liġi ġdida li kienet ipproponiet il-Kummissjoni Ewropea li tiżgura d-dritt tal-imputati għall-informazzjoni matul il-proċedimenti kriminali. Skont "id-Direttiva dwar id-dritt għall-informazzjoni fi proċedimenti kriminali", persuni suspettati b'reat kriminali se jiġu infurmati bid- drittijiet tagħhom f'lingwa li jifhmu. Din il-miżura ser tiżgura li l-pajjiżi tal-UE jagħtu lil kull min hu arrestat - jew hu suġġett ta' Mandat ta' Arrest Ewropew - Ittra tad- Drittijiet li telenka d-drittijiet bażiċi matul il-proċedimenti kriminali. Ladarba tidħol fis- seħħ (sentejn wara li tkun ippubblikata fil-Ġurnal Uffiċjali tal-UE – li huwa mistenni li jseħħ ftit ġimgħat oħra), il-liġi l-ġdida se tiġi applikata fil-każ ta' madwar 8 miljun proċedura kriminali, kull sena, fis-27 Stat Membru tal-UE. Attwalment, dan id-dritt jeżisti biss f'madwar terz tal-Istati Membri. "Id-dritt għal smigħ ġust huwa wieħed mill-pilastri ċentrali tas-sistemi tal-ġustizzja tagħna fl-Ewropa," qalet il-Viċi-President Viviane Reding, il-Kummissarju tal-UE għall-Ġustizzja. "Din il-liġi ġdida tal-UE se tgħin biex tissalvagwardja dan id-dritt billi tiżgura li kulħadd ikun infurmat b'mod ċar, u fil-pront, dwar id-drittijiet tiegħu. Tal-lum huwa pass importanti fl-isforzi komuni tagħna biex niżguraw li l-Ewropej ikollhom aċċess għall-ġustizzja, ikunu fejn ikunu fl-UE. Nixtieq nirringrazzja lill-Parlament Ewropew u lill-Ministri tal-Ġustizzja tal-UE għall-appoġġ tagħhom għall-proposta tal- Kummissjoni. Huwa preċedent tajjeb għall-Ewropa tad-drittijiet u tal-ġustizzja li rnexxielha tagħmel minn dan id-dritt għal smigħ ġust realtà għall-500 miljun ċittadin tal-Ewropa daqshekk malajr." Sfond Il-Kummissjoni Ewropea pproponiet il-liġi l-ġdida f'Lulju tal-2010 (IP/10/989) bħala parti minn serje ta' drittijiet għal smigħ ġust li kellhom jibdew jiġu applikati madwar l- UE kollha. Hija t-tieni miżura, li nbdiet mill-Kummissarju tal-Ġustizzja tal-UE Reding, imfassla biex tistabbilixxi l-istandards minimi komuni tal-UE f'kawżi kriminali. Dan se jagħti spinta lill-fiduċja fil-qasam tal-ġustizzja tal-UE fil-qasam tal-ġustizzja. F'Ottubru tal-2010, il-Parlament Ewropew u l-Kunsill approvaw l-ewwel proposta, li tat lill-persuni suspettati d-dritt għal traduzzjoni u interpretazzjoni (IP/10/1305). Id-Direttiva se tiżgura li l-pulizija u l-prosekuturi jipprovdu lil persuni suspettati l- informazzjoni dwar id-drittijiet tagħhom. Wara li jsir arrest, l-awtoritajiet ser jagħtu din l-informazzjoni bil-miktub – f'Ittra tad-Drittijiet – li għandha tinkiteb b'lingwaġġ sempliċi u ta' kuljum. Din ser tingħata f'kull każ, lil kull persuna suspettata hekk kif isir l-arrest, kemm jekk tistaqsi għaliha u kemm jekk le, u jekk ikun hemm bżonn tiġi tradotta. Il-pajjiżi tal-UE huma liberi li jagħżlu t-test eżatt tal-Ittra; il-Kummissjoni pproponiet mudell fi 22 lingwa tal-UE (ara l-Anness). Dan se jipprovdi konsistenza għan-nies li jaqsmu l-fruntieri u jillimita l-ispejjeż tat-traduzzjoni. L-Ittra tad-Drittijiet għandha tinkludi dettalji prattiċi dwar id-drittijiet tal-persuni arrestati jew miżmuma taħt arrest, bħad-dritt: li jibqgħu siekta; li jkollhom avukat; li jiġu infurmati bl-akkuża miġjuba kontrihom; li dawk li ma jifhmux il-lingwa tal-proċedimenti jingħataw l-interpretazzjoni u t- traduzzjoni fil-lingwa li jitolbu; li jitressqu minnufih il-qorti wara li jiġu arrestati. li jinfurmaw lil xi ħadd ieħor dwar l-arrest jew id-detenzjoni. L-Ittra tad-Drittijiet ser tgħin biex jiġu evitati żbalji ġudizzjarji u biex jonqos l-għadd ta' appelli. Bħalissa, il-livell ta' probabbiltà li ċ-ċittadini jiġu informati kif suppost dwar id-drittijiet tagħhom jekk jiġu arrestati u jkunu qed jiffaċċaw akkużi kriminali jvarja minn parti għall-oħra tal-UE. F'ċerti Stati Membri, il-persuni suspettati jirċievu biss informazzjoni verbali dwar id-drittijiet proċedurali tagħhom, u f'oħrajn l-informazzjoni bil-miktub ma tingħatax sakemm ma tintalabx. Skont l-Artikolu 82(2) tat-Trattat dwar il-Funzjonament tal-Unjoni Ewropea, u bil- għan li jiġi ffaċilitat ir-rikonoxximent reċiproku ta' deċiżjonijiet ġudizzjarji u li tittejjeb il-kooperazzjoni tal-pulizija u dik ġudizzjarja fi kwistjonijiet kriminali, l-UE tista' tadotta miżuri biex issaħħaħ id-drittijiet taċ-ċittadini tal-UE, abbażi tal-Karta tal-UE tad-Drittijiet Fundamentali. Id-dritt għal smigħ ġust u d-dritt għad-difiża huma stabbiliti fl-Artikoli 47 u 48 tal- Karta tal-UE tad-Drittijiet Fundamentali kif ukoll fl-Artikolu 6 tal-Konvenzjoni Ewropea dwar id-Drittijiet tal-Bniedem. F'Ġunju tal-2011, il-Kummissjoni ressqet it-tielet miżura biex tiggarantixxi l-aċċess għal avukat u l-kuntatt mal-familja (IP/11/689). Din il-proposta bħalissa qed tiġi diskussa fil-Parlament Ewropew u fil-Kunsill. Għal aktar informazzjoni Il-paġna ewlenija fuq l-internet tal-Viċi President Viviane Reding, il-Kummissarju tal- UE għall-Ġustizzja: Il-Kamra tal-Aħbarijiet tad-Direttorat Ġenerali għall-Ġustizzja: Il-Kummissjoni Ewropea – id-drittijiet tal-persuni suspettati u l-akkużati: